43 



Naturen lader imidlertid snart et, snart et andet Organ 

 overtage samme Arbejde. Hos Løgene, der som bekjendt 

 baade kunne være under- og overjordiske, indeholdes 

 Reservenæringen i de tykke, skælformede Blade, som 

 omgive Løgets korte og sammentrængte Stængel, den 

 saakaldte Løgkage. Hos Knollerne, hvis Blade forefindes 

 i et ringe Antal og ofte f. Ex. hos Kartoflen ere for- 

 svindende smaa, er det derimod den korte Stængel selv, 

 som indeholder Næringen, der for de fleste Planters 

 Vedkommende bestaar af Stivelse. 



Mange Planter med Knoller ere derfor netop paa 

 Grund af deres Stivelserigdom vigtige Kulturplanter, 

 f. Ex. Kartoflen, Jamsen, Bataten, Manioken, flere Arum- 

 arter som Taroen paa Sandwich-Øerne, o. fl. 



Det vilde ligge udenfor denne Afhandlings Formaal, 

 om jeg vilde anstille en Undersøgelse af de forskjellige 

 Frugtformers Betydning i Naturens Husholdning. I mange 

 Tilfælde er denne desuden ubekjendt; jeg vil kun berøre, 

 at de saftige Frugter ogsaa ere Organer, i hvilke der 

 ofte opsamles Stivelse. Hos mange Frugter findes denne 

 kun, medens de ere umodne, hos andre vedbliver der at 

 være Stivelse efter Frugternes Modning. Dette er f. Ex. 

 Tilfældet med Brødfrugten og Pisangen, der have saa 

 stor Betydning som Næringsplanter for Menneskene i de 

 varmere Jordbælter. 



Jeg har da nu fulgt den til Reservenæring tjenende 

 Stivelse i de Plantedele, i hvilke den navnlig forekommer 

 i Mængde ; de kunde forøges med endnu flere, f. Ex. med 

 Frugtbunden hos mange Blomster, med Sporehusene 

 hos Marsilia*) o. fl.; i sin Forekomst i alle de nævnte 



*) Se dette Tidsskrifts IVR., 4:de Bind, Side 86. 



